Diari Oficial de la Generalitat Valenciana


Sumari del DOGV 1850, del 28-08-1992 (1992/825733)

ORDRE de 26 de juny de 1992, de les conselleries d'Agricultura i Pesca; de Cultura, Educació i Ciència, i de Treball i Afers Socials, per la qual convoquen concurs públic per premiar projectes de creació de cooperatives, realitzats per alumnat i/o professorat de centres educatius de nivell no universitari de la Comunitat Valenciana finançats amb fons públics.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/06/26/(4)/dof/vci/html**

### Dades del document

Número de DOGV
:   1850

Data del DOGV
:   28-08-1992

Secció del DOGV
:   DISPOSICIONS GENERALS

Número del document
:   1992/825733


Data del document
:   26-06-1992

Organisme emissor
:   Conselleria de Treball i Afers Socials

Tipus de document
:   Ordre

Ordre de 26 de juny de 1992, de les conselleries d'Agricultura i Pesca, de Cultura, Educació i Ciència, i de Treball i Afers Socials, per la qual convoquen concurs públic per premiar projectes de creació de cooperatives, realitzats per alumnat i professorat de centres educatius de nivell no universitari de la Comunitat Valenciana finançats amb fons públics.  
El cooperativisme a la Comunitat Valenciana, a més de comptar amb una forta tradició, es presenta avui, en alguns casos, com un mitjà efectiu per a pal·liar el problema de l'atur i impulsar l?economia.  
D'altra banda, el món educatiu, cada vegada més conscient de la necessitat de facilitar a l'alumnat instruments d'inserció sòcio- laboral, troba en l?educació per a la cooperació un mitjà de facilitar activitats emprenedores.  
Finalment, els principis cooperatius de solidaritat, ajuda mútua, convivència, etcètera, són, en una societat democràtica com la nostra, la base en què s'han de fonamentar les relacions humanes a lots els nivells.  
Tot això ha fet que les conselleries d?Agricultura i Pesca; de Cultura, Educació i Ciència, i de Treball i Afers Socials de la Generalitat Valenciana, hagen dut a terme successives campanyes, entre els centres escolars, de conscienciació sobre el cooperativisme; campanyes que han tingut una resposta important per part d'aquests i que han estat positives en la contribució a fer més fàcil la transició del jove de l'escola a la vida activa.  
Per lot això, i fent ús de les facultats que ens confereix l'article 35 de la Llei 5/1983, del 30 de desembre, de Govern Valencià,  
ORDENEM  
Primer  
Convocar un concurs públic de projectes que, al voltant del cooperativisme, s'adapten a alguna de les modalitats següents:  
a) Elaboració de projectes de creació de cooperatives.  
b) Elaboració de materials didàctics destinats a l'alumnat dels diferents nivells de l?ensenyament no universitari.  
Segon  
Aprovar les bases que regiran l'esmentat concurs i el model de sol·licitud les quals s'inclouen en els annexos I, II, III i IV d'aquesta ordre.  
Tercer  
La quantitat dels premis, per a ambdues modalitats, s'estableix en un màxim de tres-centes mil pessetes, que sumarà un total de dos milions dues-centes mil pessetes. Aquest import es consignarà en la línia de subvenció 411/000/92, del capítol IV, del programa 322-10, de l?exercici econòmic de 1992.  
DISPOSICIONS FINALS  
Primera  
Deleguem en el Director General d'Ocupació i Cooperació la facultat de concedir aquestes ajudes i l'autoritzem perquè dicte les resolucions necessàries per al desplegament i l?execució d'aquesta ordre.  
Segona  
Tota alteració de les condicions tingudes en compte per a la concessió de l'ajuda, i en tot cas, l?obtenció d'altres ajudes per a la mateixa finalitat, podrà donar lloc a la modificació de la resolució de la concessió.  
Tercera  
Serà procedent el reintegrament de les quantitats percebudes i l'exigència de l'interès de demora des del moment del pagament de l'ajuda en els casos previstos en el text refós de la Llei d'Hisenda Pública de la Generalitat Valenciana.  
Quarta  
Aquesta ordre entrarà en vigor l?endemà de la publicació en el Diari Oficial de la Generalitat Valenciana.  
València, 26 de juny de 1.992.  
El Conseller de Treball i Afers Socials,   
MARTIN SEVILLA JIMENEZ  
El Conseller d'Agricultura i Pesca,   
LLUIS FONT DE MORA MONTESINOS  
El Conseller de Cultura, Educació i Ciència   
ANDREU LOPEZ BLASCO  
ANNEX I  
Bases comunes a les dues modalitats  
Primera  
Els treballs seran inèdits i no hauran estat premiats anteriorment en altres concursos.  
Segona  
L'import dels premis, a nom de la persona que expressament hi conste com a responsable, s'ingressarà en el compte, el número del qual es facilitarà en la sol·licitud segons l'annex IV.  
Tercera  
Els/les sol·licitants que opten al concurs hauran de presentar instància, d?acord amb l'annex IV d'aquesta ordre, adreçada a la Conselleria de Cultura, Educació i Ciència, Direcció General de Centres i Promoció Educativa, avinguda de Campanar, 32, 46209 València, o a la Conselleria de Treball i Afers Socials, Direcció General d'Ocupació i Cooperació, Institut de Promoció i Foment del Cooperativisme, avinguda del Baró de Càrcer, 36, 5é, bé directament o a través dels respectius serveis territorials, dels centres d'informació de l?Oficina d'Informació, Iniciatives i Reclamacions de la Generalitat Valenciana, o mitjançant qualsevol de les formes establertes en l'article 66 de la Llei de Procediment Administratiu.  
Quarta  
El termini màxim de presentació dels treballs serà el dia 16 d'octubre de 1992.  
Cinquena  
La valoració dels projectes la farà una comissió integrada per:  
President: el Director General de Centres i Promoció Educativa.  
Vocals:  
- La cap del Servei de Promoció Educativa  
- El Director de l?Institut de Promoció i Foment del Cooperativisme.  
- El Director de l?Institut de Cooperativisme Agrari Valencià  
- Un/a representant de la Cambra de Comerç, Indústria i Navegació de València.  
- Un/a representant de l?Institut de la Mitjana i Petita Indústria Valenciana (IMPIVA)  
- Tres representants del moviment cooperatiu nomenats per la Confederació de Cooperatives de la Comunitat Valenciana.  
- Un/a representant de l?Institut Valencià de la Joventut.  
- Un/a representant de la Direcció General d'Ordenació i Innovació Educativa nomenat per la seva directora general.  
- Un/a representant de la Inspecció Educativa nomenat per la Directora General d'Ordenació i Innovació Educativa.  
- Un/a representant de la Diputació Provincial de València.  
- Un/a representant del Programa Transició, que farà de secretari.  
Sisena  
Una vegada valorats els projectes s'elevarà la proposta dels seleccionats al Director General d'Ocupació i Cooperació, el qual, per delegació dels consellers, resoldrà el concurs.  
Setena  
Aquesta resolució es publicarà en el Diari Oficial de la Generalitat Valenciana, es notificarà a les persones interessades i es faran constar les subvencions que corresponen a cadascun del projectes seleccionats.  
Vuitena  
Els treballs seleccionats quedaran en propietat de les conselleries convocants, les quals podran fer-ne ús i publicar-los si així ho consideren convenient.  
Novena  
Els projectes presentats que no resulten premiats disposaran de tres mesos a partir de la publicació de la resolució per a ser retirats de la Conselleria de Cultura, Educació i Ciència. Una vegada transcorregut aquest termini s'arxivaran.  
ANNEX II  
Bases per als projectes de la modalitat a), elaboració de projectes de creació de cooperatives  
Primera  
L'objectiu d'aquesta modalitat és fomentar l?esperit cooperatiu, la iniciativa i la creativitat emprenedora de l'alumnat i del professorat de centres de nivell no universitari de la Comunitat Valenciana finançats amb fons públics, i oferir la fórmula cooperativa com a possibilitat real en el moment d'acabar els estudis.  
Segona  
Els projectes de creació de cooperatives s'hauran de presentar per grups d'alumnes, en nombre no inferior a sis, de centres de nivell no universitari, coordinats per unúm.a o més professors/es.  
Tercera  
Per a participar en el concurs caldrà estar matriculat en un centre públic o privat concertat d'ensenyament no universitari de la Comunitat Valenciana. En el cas dels coordinadors/es, es requerirà ser professor/a en activitat del centre. També podran presentar-se equips formats per membres de dos o més centres.  
Quarta  
Els treballs tindran una extensió mínima de 25 folis i una màxima de 50, escrits a màquina i a doble espai. Es presentarà un resum del projecte amb una extensió de dos folis.  
Cinquena  
Juntament amb la instància caldrà presentar la documentació següent:  
a) Certificat de la direcció del centre en què s'acredite que l'alumnat que presenta el projecte està matriculat en el centre i que el professorat que ho coordina està en activitat en aquest centre  
b) Original i còpia del projecte, on caldrà incloure, com a mínim:  
1. Tipus de cooperativa i raons de l?elecció.  
2. Activitat de la cooperativa.  
3. Situació actual del mercat i perspectiva de futur.  
4. Recursos de l?entorn que s'utilitzaran.  
5. Estudi econòmic i de viabilitat.  
6. Procés de creació de la cooperativa.  
Sisena  
A l?hora de valorar i avaluar els projectes es tindran en compte els apartats següents:  
- Grau d'adequació a l?entorn: 3 punts   
- Innovació en l'aplicació de la fórmula cooperativa: 5 punts  
- Creativitat de la idea: 5 punts   
- Viabilitat societària i econòmica: 5 punts   
- Implicació del centre i d'altres organismes: 2 punts   
Total: 20 punts  
Setena  
Els components dels equips premiats que desitgen posar en marxa el projecte de cooperativa comptaran amb la col·laboració de les conselleries d?agricultura i Pesca; de Cultura, Educació i Ciència, i de Treball i Afers Socials, que donaran suport i facilitaran els contactes necessaris amb aquesta finalitat.  
ANNEX III  
Bases per als projectes de la modalitat b),   
d'elaboració de material didàctic destinat a l'alumnat   
dels diferents nivells d'ensenyament no universitari  
Primera  
L'objectiu fonamental d'aquesta modalitat és introduir el coneixement i els principis del cooperativisme en les activitats curriculars de l?ensenyament no universitari.  
Segona  
Els projectes o treballs hauran de ser presentats per professorat dels centres de nivell no universitari de la Comunitat Valenciana finançats amb fons públics.  
Tercera  
Per a participar en el concurs es requerirà ser professor/a en activitat d'un centre de nivell no universitari de la Comunitat Valenciana finançat amb fons públics. També podran presentar-se equips formats per membres de dos o més centres.  
Quarta  
Els treballs podran consistir en Projectes d'elaboració d'unitats didàctiques, activitats, materials didàctics, etc., que siguen inèdits i que tracten del cooperativisme o fomenten els valors de cooperació entre l'alumnat.  
Cinquena  
Juntament amb la instància s'haurà de presentar la documentació següent:  
a) Certificat de la direcció del centre en què s'acredite que el professorat que el presenta està en activitat en aquest centra  
b) Projecte, per duplicat, en el qual caldrà incloure com a mínim:  
1. Objectius  
2. Metodologia  
3. Durada, programació i fases  
4. Proposta d'avaluació final  
5. Compromís de liiurar el material elaborat en un termini màxim de sis mesos des de la publicació de la resolució o de retornar l?import de l'ajuda en cas contrari.  
Sisena  
Amb caràcter general es valorarà el realisme, l'adequació i la viabilitat del projecte, si bé es tindran en compte els criteris següents:  
a) Coherència amb els principis generals de la proposta de disseny curricular de la Comunitat Valenciana dels criteris teòrics i metodològics del projecte presentat.  
b) Qualitat tècnica del projecte i garantia de l'execució.  
c) Caràcter flexible dels materials, que permeta l'adaptació a la pràctica concreta dels centres per part del professorat.  
d) Els resultats, en el cas d'haver estat experimentat.  
ANNEX IV  
Model de sol·licitud d'ajuda   
per a projectes sobre cooperativisme  
.........................................., com a representant d ...........................................  
EXPOSE:  
Que una vegada convocat el concurs públic de projectes sobre, cooperativisme, per Ordre ...... de data .........., hi concórrec amb aquest projecte, a la modalitat de:  
a) Projectes de creació de cooperatives.  
b) Projectes d'elaboració de materials didàctics sobrecooperativisme i escola.(Senyaleu amb una X el que corresponga)  
Que, amb aquesta finalitat, hi adjunte la documentació següent: a) Original i còpia del projecte.  
b) Nom i cognoms, NIF i dades bancàries del titular del compte a què haja de transferir-se la quantitat de l?ajuda, en cas de ser premiat el projecte.  
Les dades més amunt esmentades seran necessàriament les d'una persona física que haja tingut relació amb el projecte presentat i no podran fer-se constar en cap cas les dades del centre; independentment d'aixó, la persona al compte de la qual siga transferida la quantitat de l'ajuda podrà alhora transferir l?esmentada quantitat al centre corresponent.  
c) Certificat de la direcció del centre.  
Per tot això,  
DEMANE:  
participar en el concurs i accepte les bases que s'inclouen en l'ordre.  
Signatura  
................ 1 d de 1992  
DIRECCIO GENERAL DE CENTRES I PROMOCIO EDUCATIVA   
DE LA CONSELLERIA DE CULTURA, EDUCACIO I CIENCIA  
DIRECCIO GENERAL D'OCUPACIO I COOPERACIO   
DE LA CONSELLERIA DE TREBALL I AFERS SOCIALS


Còpia Permalink ELI